techiaith/cofnodycynulliad_en-cy huggingface dataset:
English: I'm grateful for the opportunity to raise a couple of questions about the progress of the 'Together for Mental Health' delivery plan and to explore the key issues for the next plan. I also want to recognise the contribution to this work by those who have lived experiences of mental ill health, for their energy and commitment in providing their advice. My questions are: whilst welcoming the update this afternoon, can the Minister outline exactly how those who have lived experiences of mental ill health have contributed to the mental health strategy and any evaluation of the delivery plan? My second question is: you say in your statement that, by taking an early intervention and prevention approach, we can meet the challenge and reduce demand on specialist services, will the Minister consider the need for mental health A&E services to provide that early intervention? My third and last is: I would like to welcome the work being done on the long-term mental health workforce strategy; can the Minister confirm specifically which gaps in staffing need to be addressed and whether the health boards have the resources to recruit? Thank you.
Welsh: Rwy'n ddiolchgar am y cyfle i godi un neu ddau o gwestiynau ynglŷn â chynnydd o ran y cynllun cyflawni 'Law yn Llaw at Iechyd Meddwl' ac archwilio'r materion allweddol ar gyfer y cynllun nesaf. Rwyf i am gydnabod cyfraniad at y gwaith hwn hefyd gan y rhai sydd wedi byw trwy gyfnodau o salwch meddwl, am eu hegni a'u hymrwymiad nhw wrth ddarparu eu cyngor. Fy nghwestiynau i yw: er fy mod i'n croesawu'r diweddariad y prynhawn yma, a wnaiff y Gweinidog amlinellu sut yn union y mae'r rhai sydd wedi byw trwy gyfnodau o salwch meddwl wedi cyfrannu at y strategaeth iechyd meddwl ac unrhyw werthusiad o'r cynllun cyflawni? Fy ail gwestiwn i yw: rydych chi'n dweud yn eich datganiad y gallwn ni, drwy fabwysiadu dull ymyrryd ac atal cynnar, ymateb i'r her a lleihau'r galw ar wasanaethau arbenigol, a wnaiff y Gweinidog ystyried yr angen am wasanaethau damweiniau ac achosion brys iechyd meddwl i ddarparu'r ymyrraeth gynnar honno? Fy nhrydydd cwestiwn a fy un olaf i yw: fe hoffwn i groesawu'r gwaith sy'n cael ei wneud ar strategaeth hirdymor y gweithlu iechyd meddwl; a wnaiff y Gweinidog gadarnhau yn benodol pa fylchau o ran staffio y mae angen mynd i'r afael â nhw ac a oes gan y byrddau iechyd yr adnoddau ar gyfer recriwtio? Diolch i chi.
English: Minister, 10 years ago, a constituent of mine saw a decline in mental health, which meant that he had to go for specialist care. He was prescribed anti-depressants and anti-psychotic drugs, and he's been using them since that time. Despite that, he hasn't had a review of that medication since that very early period, over 10 years ago. He went for a review to the local hospital but he was told that he would have to have a referral from a GP. The GP, in turn, said that he couldn't help because he couldn't prescribe or change such medication. So, the patient was in a cycle. Can you ensure that you put clear guidance in place as to how often anti-psychotic medication should be reviewed, and who can review it, and that patients who are in very vulnerable situations have a clear and simple understanding of the nature of the medicine, how often it will be reviewed, and who will carry out that review, avoiding a situation where a patient is pushed from one part of the health service to another without anyone taking responsibility, and patients being lost in the system?
Welsh: Weinidog, 10 mlynedd yn ôl, profodd etholwr i fi ddirywiad yn ei iechyd meddwl, a olygodd ei fod o'n gorfod mynd am ofal arbenigol. Presgreibiwyd cyffuriau gwrthiselder a gwrthseicotig iddo, ac mae o wedi bod yn eu defnyddio nhw ers hynny. Ond, er hynny, dydy o ddim wedi cael adolygiad o'r feddyginiaeth yma ers y cyfnod cyntaf - dros 10 mlynedd. Aeth o am adolygiad i'r ysbyty lleol, ond dywedwyd wrtho y byddai'n rhaid iddo gael referral oddi wrth y meddyg teulu. Dywedodd y meddyg teulu yn ei dro ei fod o'n methu â'i helpu fo achos ei fod o'n methu â presgreibio neu addasu meddyginiaeth o'r fath. Roedd y claf mewn cylch seithug. A wnewch chi, Weinidog, felly sicrhau y byddwch chi'n rhoi canllawiau clir ynghylch pa mor aml y dylid adolygu meddyginiaeth wrthseicotig, a phwy all ei hadolygu, a bod cleifion sydd mewn sefyllfa fregus iawn yn derbyn dealltwriaeth glir a syml o natur y feddyginiaeth, pa mor aml y caiff ei hadolygu, a phwy fydd yn gwneud yr adolygu, gan osgoi sefyllfa ble mae claf yn cael ei wthio o un rhan o'r gwasanaeth i'r llall, heb fod neb yn cymryd cyfrifoldeb, a chleifion yn mynd ar goll yn y system?
English: Thank you very much for that question, and I'm very sorry to hear that your constituent has had that experience. Clearly, that is something that shouldn't have happened, and if you would like to write to me with the details of the constituent, I will certainly follow that up with the health board. But, I am also very happy to look at the wider issue that you have raised about the need for there to be guidance on timings, et cetera, for reviews of medication. Everybody should have regular medication reviews, whether it is physical or mental health, and that is a serious shortcoming if that hasn't happened. But, what I would also say as well is that, what you have described - that sort of merry-go-round of services - is what we, as a Government, are committed to ending. It's in our programme for government that there will be no wrong door for people with mental health problems. That applies to adults and children, and that's what we want to see. But, if you'd like to write to me, I'd be very happy to follow up your constituent's situation.
Welsh: Diolch yn fawr i chi am y cwestiwn yna, ac mae hi'n ddrwg iawn gennyf i glywed bod eich etholwr chi wedi cael profiad o'r fath. Yn amlwg, dyma rywbeth na ddylai fod wedi digwydd, a phe byddech chi'n ysgrifennu ataf i gyda manylion yr etholwr, fe fyddaf i'n sicr o geisio mynd ar drywydd hynny gyda'r bwrdd iechyd. Ond, rwy'n hapus iawn hefyd i edrych ar y mater ehangach y gwnaethoch chi ei godi ynghylch yr angen i gael arweiniad ar amseru, ac ati, ar gyfer adolygiadau o feddyginiaethau. Fe ddylai pawb gael adolygiadau cyson o'u meddyginiaethau nhw, boed hynny ar gyfer eu hiechyd corfforol neu feddyliol nhw, ac mae hwnnw'n ddiffyg difrifol os nad yw hynny wedi digwydd. Ond, yr hyn yr hoffwn ei ddweud hefyd yw, yr hyn y gwnaethoch chi ei ddisgrifio - y math hwnnw o gylch seithug o wasanaethau - yw'r hyn yr ydym ni, yn y Llywodraeth, wedi ymrwymo i'w ddirwyn i ben. Yn ein rhaglen lywodraethu ni, ni fydd yna ddrws anghywir i bobl â phroblemau iechyd meddwl. Mae hynny'n berthnasol i oedolion a phlant, a dyna'r hyn yr ydym ni'n awyddus i'w weld. Ond, pe byddech chi'n ysgrifennu ataf i, fe fyddwn i'n hapus iawn i fynd ar drywydd sefyllfa eich etholwr chi.
English: Whilst welcoming this statement, I note that these don't exist in the ether. If the ambition and the actions are delivered upon in this, they'll have a real, tangible effect on our constituents, not least those who attended the Bridgend mental health round-table organised by my good friend, Sarah Murphy, and which we co-hosted last week. They raised many of the issues that you've referred to, curiously, in this report: referrals; signposting; and continuity of funding, curiously, for some of the wider support organisations on the ground. So, could I simply ask the Minister: what level of confidence do you have that our constituents within the Cwm Taf health area will have that prompt and timely access to early intervention, which is key, but also to acute services? What can she do to monitor progress in the individual health boards, and share that data with us? And will she, as has been said by other Members of the Senedd, engage directly with people with real, lived experience - listen to their experience of whether things are getting better at the speed she wants to see as well, and which our constituents certainly want to see?
Welsh: Er fy mod i'n croesawu'r datganiad hwn, rwy'n nodi nad yw'r pethau hyn yn bodoli mewn rhyw wagle. Os cyflawnir yr uchelgais a'r camau gweithredu yn hyn o beth, fe fyddan nhw'n cael effaith wirioneddol, ddiriaethol ar ein hetholwyr ni, yn enwedig y rhai a oedd yn bresennol ym mwrdd crwn iechyd meddwl Pen-y-bont ar Ogwr a drefnwyd gan fy nghyfaill da, Sarah Murphy, y gwnaethom ni ei lywyddu ar y cyd yr wythnos diwethaf. Fe godwyd llawer o'r materion yr ydych chi wedi cyfeirio atyn nhw, yn rhyfedd iawn, yn yr adroddiad hwn: atgyfeiriadau; cyfeirio; a pharhad cyllid, yn rhyfedd iawn, ar gyfer rhai o'r sefydliadau cymorth ehangach sydd ar lawr gwlad. Felly, a gaf i ofyn i'r Gweinidog: pa lefel o ffydd sydd gennych chi y bydd ein hetholwyr ni yn ardal iechyd Cwm Taf yn cael mynediad at ymyrraeth gynnar yn gyflym ac yn amserol, sy'n rhywbeth allweddol, ond at wasanaethau acíwt hefyd? Beth all hi ei wneud i fonitro cynnydd yn y byrddau iechyd unigol, a rhannu'r data hynny gyda ni? Ac a wnaiff hi, fel dywedodd Aelodau eraill o'r Senedd, ymgysylltu yn uniongyrchol â phobl sydd â phrofiad bywyd gwirioneddol - gwrandewch ar eu profiad nhw ynghylch a yw pethau yn wir yn gwella ar y cyflymder y mae hi'n dymuno ei weld hefyd, ac y mae ein hetholwyr ni'n dymuno ei weld, yn sicr?
English: Thank you very much, Huw, and can I thank both you and Sarah for the round-table that you organised? I think things like that are an incredibly valuable opportunity to listen to that lived experience at a local level, and I do really commend you for doing it. We do have to make sure that what we say in this Chamber becomes reality. I hope that I've given a flavour of some of the mechanisms that are there within Government, in terms of the ministerial delivery and oversight board and the other bodies that we've got. Also, I meet regularly with vice chairs. I've told the regional partnership boards that I am coming around to visit every one of them to discuss how they are taking forward our NEST framework, which is our key early-intervention mechanism for children and young people. But I'm always looking to do more in this area, and I will certainly take away what you've said as well about lived experience to check that we're doing absolutely everything we can to make sure that the voices of those with mental health problems are fully heard in the development of our policies.
Welsh: Diolch yn fawr iawn, Huw, ac a gaf i ddiolch i chi a Sarah am y bwrdd crwn y gwnaethoch chi ei drefnu? Rwyf i o'r farn fod pethau fel hyn yn gyfle arbennig o werthfawr i wrando ar brofiad bywyd felly ar lefel leol, ac rwy'n eich canmol chi'n fawr am wneud fel hyn. Mae'n rhaid i ni wneud yn siŵr bod yr hyn a ddywedwn ni yn y Siambr hon yn cael ei wireddu. Rwy'n gobeithio fy mod i wedi rhoi rhagflas o rai o'r dulliau sydd o fewn y Llywodraeth, o ran y bwrdd cyflawni a goruchwylio gweinidogol a'r cyrff eraill sydd gennym ni. Yn ogystal â hynny, rwy'n cyfarfod ag is-gadeiryddion yn rheolaidd. Rwyf i wedi dweud wrth y byrddau partneriaeth rhanbarthol fy mod i am ddod o gwmpas i ymweld â phob un ohonyn nhw i drafod sut y maen nhw'n datblygu ein fframwaith NEST ni, sef ein dull ymyrraeth gynnar allweddol ar gyfer plant a phobl ifanc. Ond rwyf i'n bwriadu gwneud mwy yn y maes hwn trwy'r amser, ac fe fyddaf i'n sicr yn cadw'r hyn y gwnaethoch chi ei ddweud mewn cof hefyd o ran profiad bywyd i sicrhau ein bod ni'n gwneud popeth sydd yn ein gallu i sicrhau bod lleisiau'r rhai sydd â phroblemau iechyd meddwl yn cael eu clywed yn llawn wrth ddatblygu ein polisïau ni.
English: Thank you, Deputy Presiding Officer. I welcome this statement and delivery plan as mental health can affect anyone, regardless of colour, age or creed, and it's vital that we tackle this head on and with some urgency. I find it very encouraging, actually, that this Government have appointed you, Lynne, as the Minister for mental health, because I know you're a long-term campaigner on it, and you listen to people across the Chamber and you act on it. So, I welcome that, and I also welcome your focus on prevention. I think that is absolutely the right thing to do. I'd also like to take this opportunity, Deputy Presiding Officer, to commend everyone that did talk in the last mental health debate last week. I listened at home because I was ill at home, unfortunately, and couldn't do my speech, but I found it a really, really good thing and a very powerful debate, actually, and I think it will make some difference going forward. And it's this openness and honesty that will cement mental health no longer being a taboo subject, won't it, Minister, and show that mental health issues can affect anyone. I was going to say to Members in my speech last week - I was going to ask them to raise their hands -
Welsh: Diolch, Dirprwy Lywydd. Rwy'n croesawu'r datganiad hwn a'r cynllun cyflawni oherwydd fe all iechyd meddwl effeithio ar unrhyw un, heb ystyried ei dras, ei oedran na'i grefydd, ac mae hi'n hanfodol ein bod ni'n mynd i'r afael â hyn ar fyrder a chyda rhywfaint o frys. Mae hi'n galonogol iawn i mi, mewn gwirionedd, fod y Llywodraeth hon wedi eich penodi chi, Lynne, yn Weinidog Iechyd Meddwl, oherwydd fe wn i eich bod chi wedi ymgyrchu amdano ers talwm, ac rydych chi'n gwrando ar bobl ar draws y Siambr ac rydych chi'n gweithredu yn hyn o beth. Felly, rwyf yn croesawu hynna, ac rwy'n croesawu eich pwyslais chi ar ataliaeth hefyd. Rwyf i o'r farn mai dyna'r peth cwbl briodol i'w wneud. Fe hoffwn i achub ar y cyfle hwn hefyd, Dirprwy Lywydd, i roi canmoliaeth i bawb a siaradodd yn y ddadl iechyd meddwl ddiwethaf yr wythnos diwethaf. Gartref yn sâl yr oeddwn i'n gwrando ar honno, yn anffodus, ac ni allwn i roi fy araith, ond roeddwn i'n ei hystyried hi'n rhywbeth gwirioneddol dda ac yn ddadl rymus iawn, mewn gwirionedd, ac rwy'n credu y bydd hi'n gwneud rhyw gymaint o wahaniaeth wrth symud ymlaen. A'r elfen honno o fod yn agored a diffuant a fydd yn gwneud yn gwbl siŵr na fydd iechyd meddwl bellach yn bwnc sy'n cael ei osgoi, onid e, Gweinidog, ac yn dangos y gall materion iechyd meddwl effeithio ar unrhyw un. Roeddwn i am ddweud wrth yr Aelodau yn fy araith i'r wythnos diwethaf - yr oeddwn i am ofyn iddyn nhw godi eu dwylo -
English: Can I remind Members that it's not a speech? You've got a question to ask. You're going over time.
Welsh: A gaf i atgoffa Aelodau nad araith mo hon? Mae gennych chi gwestiwn i'w ofyn. Rydych chi'n mynd dros eich amser.
English: - if they've been affected by mental health or if they know someone who has been affected by mental health and been shocked by who it affected, because it is important that your plan can show that it can affect anyone, anywhere, like with Andrew R.T. Davies, and ensures that help is accessible to everyone, everywhere. To this end, Minister, I'd like you to look at a Bill that's going through the current UK Parliament at the moment. It's ensuring that there's parity between mental health and physical health, and ensuring that mental health first aid training forms a part of all first aid training within our businesses across the UK. So, can you ensure that that extends to Wales, and that it is happening in Wales? And then I'd also like to say as to your work in hospitals, if I may, just quickly -
Welsh: - a yw salwch meddwl wedi effeithio arnyn nhw neu os ydyn nhw'n adnabod unrhyw un sydd wedi cael ei effeithio gan salwch meddwl ac wedi cael sioc o ddeall pwy sydd wedi dioddef hynny, oherwydd mae hi'n bwysig bod eich cynllun chi'n gallu dangos y gall hyn effeithio ar unrhyw un, yn unrhyw le, fel gydag Andrew R.T. Davies, ac yn sicrhau bod cymorth ar gael i bawb, ym mhobman. I'r perwyl hwn, Gweinidog, fe hoffwn i chi ystyried Bil sy'n mynd drwy Senedd bresennol y DU ar hyn o bryd. Mae hwnnw'n sicrhau bod cydraddoldeb rhwng iechyd meddwl ac iechyd corfforol, a sicrhau bod hyfforddiant cymorth cyntaf iechyd meddwl yn rhan o'r holl hyfforddiant cymorth cyntaf yn ein busnesau ni ledled y DU. Felly, a wnewch chi sicrhau bod hynny'n ymestyn i Gymru, a'i fod yn digwydd yng Nghymru? Ac yna fe hoffwn i ddweud hefyd o ran eich gwaith mewn ysbytai, os caf i, yn gyflym -
English: - that there's a safe space for adolescent mental health first aid patients in hospitals. Thank you.
Welsh: - bod llecyn diogel ar gyfer cleifion cymorth cyntaf iechyd meddwl y glasoed mewn ysbytai. Diolch i chi.
English: Thank you, Laura, for those points, and thank you for your kind words, and I'm very keen to work cross-party to deliver this agenda, and I certainly echo your strong points about the contribution everybody's openness has made. I belive we should have parity between mental and physical health, and that is what I've called for for a long time in this Senedd, and that is very much what I'm trying to drive forward. I'm aware of your interest in mental health first aid. I think that's one of a range of tools that can be used to support people, but, in this context of education, I would say that what we are doing is much more fundamental and radical than that really, and is designed to prevent people needing that mental health first aid. It's about embedding prevention and early intervention at a much earlier stage, really. But I'm very happy to look at the legislation that you've referred to, but please be assured that early intervention and prevention is absolutely core to what we're doing.
Welsh: Diolch, Laura, am y pwyntiau yna, a diolch i chi am eich geiriau caredig, ac rwy'n awyddus iawn i weithio yn drawsbleidiol i gyflawni'r agenda hon, ac rwy'n sicr yn adleisio eich pwyntiau cadarn chi ynglŷn â'r cyfraniad a wnaeth didwylledd pob un. Rwy'n credu y dylem ni fod â chydraddoldeb rhwng iechyd meddwl ac iechyd corfforol, a dyna'r hyn yr wyf i wedi galw amdano ers amser maith yn y Senedd hon, a dyna'n union yr wyf yn ceisio ei ysgogi. Rwy'n ymwybodol o'ch diddordeb chi mewn cymorth cyntaf ym maes iechyd meddwl. Rwy'n credu bod hwnnw'n un o blith amrywiaeth o ddulliau y gellir eu defnyddio nhw i gefnogi pobl, ond, yn y cyd-destun hwn o addysg, fe fyddwn i'n dweud bod yr hyn yr ydym ni'n ei wneud yn llawer mwy sylfaenol a radical na hynny mewn gwirionedd, ac fe'i cynlluniwyd i atal pobl rhag bod ag angen am y cymorth cyntaf hwnnw o ran iechyd meddwl. Ystyr hyn yw ymgorffori atal ac ymyrryd yn gynnar yn llawer cynharach, mewn gwirionedd. Ond rwy'n hapus iawn i edrych ar y ddeddfwriaeth yr ydych chi'n cyfeirio ati hi, ond cofiwch, da chi, fod ymyrraeth gynnar ac atal yn gwbl greiddiol i'r hyn yr ydym ni'n ei wneud.
English: The next item is a statement by the Minister for Education and Welsh Language on supporting mental well-being in education. I call on the Minister for Education and Welsh Language, Jeremy Miles.
Welsh: Yr eitem nesaf yw datganiad gan Weinidog y Gymraeg ac Addysg - cefnogi lles meddwl mewn addysg. Galwaf ar Weinidog y Gymraeg ac Addysg, Jeremy Miles.
English: Thank you, Dirprwy Lywydd. Supporting the emotional and mental well-being of learners is essential if we are to support every young person to reach their full potential. We in Wales have acted at pace. In the current year alone, we have provided record levels of funding to support learners. This has resulted in an additional 24,000 counselling sessions, benefiting an additional 6,000 children and young people. We have provided funding to deliver both universal and targeted well-being interventions for nearly 30,000 children and young people. We have helped to train over 4,000 school staff, and we are rolling our children and mental health adolescent services school in-reach pilots nationally, with over 100 full-time equivalent mental health practitioners providing support directly in schools. But there is still more to do. Supporting schools to develop a whole-school approach to mental health and well-being is key to our strategy. And that is how we will enable the fundamental changes we all want to see across our education system. The framework on embedding a whole-school approach was published in March and we have made it statutory guidance.
Welsh: Diolch, Dirprwy Lywydd. Mae cefnogi lles emosiynol a meddyliol dysgwyr yn hanfodol os ydyn ni eisiau helpu pob person ifanc i gyflawni ei botensial. Rydyn ni yma yng Nghymru yn gweithredu'n gyflym. Eleni yn unig rydym wedi darparu lefelau cyllid uwch nag erioed i gefnogi dysgwyr. O ganlyniad, mae 24,000 yn rhagor o sesiynau cwnsela wedi helpu 6,000 yn rhagor o blant a phobl ifanc. Rydyn ni wedi darparu cyllid i gyflwyno trefniadau lles cyffredinol a threfniadau sydd wedi'u targedu i bron 30,000 o blant a phobl ifanc. Rydym wedi helpu hyfforddi dros 4,000 o staff ysgolion, ac rydym wrthi yn cyflwyno ein cynlluniau peilot mewn ysgolion ar gyfer gwasanaethau iechyd meddwl i blant a'r glasoed yn genedlaethol, gyda mwy na 100 o ymarferwyr iechyd meddwl cyfwerth ag amser llawn yn cynnig cefnogaeth yn uniongyrchol mewn ysgolion. Ond mae mwy eto i'w wneud. Mae cefnogi ysgolion i ddatblygu dull o fynd i'r afael â chwestiwn iechyd meddwl a lles ar lefel ysgol gyfan yn allweddol i'n strategaeth. Dyna sut y bydd modd gwneud y newidiadau sylfaenol y mae pob un ohonom ni am eu gweld ar draws ein system addysg. Cyhoeddwyd y fframwaith ar sefydlu dull ysgol gyfan ym mis Mawrth, ac rydym wedi ei wneud yn ganllaw statudol.
English: Sorry, Minister. Can I remind Members, please, to let the Minister speak and not have private conversations in the Chamber, so others can listen? Sorry, Minister.
Welsh: Mae'n ddrwg gennyf, Gweinidog. A gaf i atgoffa'r Aelodau, os gwelwch yn dda, i adael i'r Gweinidog siarad a pheidio â chael sgyrsiau preifat yn y Siambr, fel y gall eraill wrando? Mae'n ddrwg gennyf, Gweinidog.
English: Thank you, Dirprwy Lywydd. An important part of this is aligning how we access learning with modern patterns of living. Work is now beginning in earnest and I'll announce further details over coming weeks. To conclude, Dirprwy Lywydd, we in Wales have a proud record of supporting mental health and well-being. And working across the sector, with key partners, we will continue on our journey in supporting a culture change across our education system, where mental well-being is put front and centre in all that we do.
Welsh: Diolch, Dirprwy Lywydd. Rhan bwysig o hyn yw alinio sut rydym yn cael mynediad at ddysgu gyda phatrymau byw modern. Mae'r gwaith bellach yn dechrau o ddifrif a byddaf yn cyhoeddi rhagor o fanylion dros yr wythnosau nesaf. I gloi, Dirprwy Lywydd, mae gennym ni yng Nghymru hanes balch o gefnogi iechyd a lles meddwl. A thrwy weithio ar draws y sector, gyda phartneriaid allweddol, byddwn yn parhau ar ein taith i gefnogi newid diwylliant ar draws ein system addysg, lle mae lles meddwl yn cael ei roi ar flaen ac wrth wraidd popeth rydyn ni'n ei wneud.